Важна правна забележка

|

52007PC0491

Предложение за решение на Съвета относно даване на разрешение на Кралство Нидерландия да въведе мярка за дерогация от член 193 от Директива 2006/112/EО относно общата система на данъка върху добавената стойност (Единствено нидерландският текст е автентичен)  /* COM/2007/0491 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 3.9.2007COM(2007) 491 окончателенПредложение заРЕШЕНИЕ НА СЪВЕТАотносно даване на разрешение на Кралство Нидерландия да въведе мярка за дерогация от член 193 от Директива 2006/112/EО относно общата система на данъка върху добавената стойност (Единствено нидерландският текст е автентичен)(представено от Комисията)ОБЯСНИТЕЛЕН МЕМОРАНДУМКонтекст на предложението |110 | Основания и цели на предложението В съответствие с член 395 от Директива 2006/112/ЕО от 28 ноември 2006 г. относно общата система на данъка върху добавената стойност Съветът, приемайки с единодушие предложение от Комисията, може да разреши на всяка държава-членка да въведе специални мерки за дерогация от разпоредбите на директивата с цел опростяване на процедурата за събиране на данъка или предотвратяване на определени форми на избягване и неплащане на данъци. С писмо, регистрирано в Генералния секретариат на Комисията на 24 ноември 2006 г., Кралство Нидерландия е поискало разрешение за въвеждане на дерогираща мярка в производството на дрехи конфекция, каквото по-рано е било дадено за ограничен период с Решение 1998/20/ЕО (с последващите изменения). В съответствие с Член 395, параграф 2 от Директива 2006/112/ЕО Комисията информира другите държави-членки с писмо от 10 юли 2007 г. за отправеното искане от страна на Кралство Нидерландия. С писмо от 17 юли 2007 г. Комисията съобщи на Кралство Нидерландия, че разполага с пълната информация, необходима за разглеждане на искането. |120 | Общ контекст Исканата мярка трябва да се разглежда като мярка за предотвратяване на някои форми на неплащане на данъци в производството на конфекция. Подизпълнителите в производството на конфекция понякога са малки фирми, често с временна дейност, които трудно се контролират от страна на данъчната администрация и представляват инструмент за неплащане на данъци. Често срещана форма на отклонение на данъчното облагане е неплащането на данъчните власти на фактурирания ДДС от подизпълнителите, които после не могат да бъдат открити, но след като са издали на клиента (основния изпълнител) валидна фактура за приспадане на данъка. Настоящото решение дава право на Кралство Нидерландия да прилага в производството на конфекция схема за прехвърляне на задължението за плащане на ДДС на данъчните органи от подизпълнителя към шивашката фирма (основния изпълнител). По-рано Решение 1998/20/ЕО на Съвета разреши на Кралство Нидерландия да прилага тази схема с дерогация от член 193 от Директива 2006/112/ЕО относно общата система на данъка върху добавената стойност. Първоначалният срок на валидност до 31 декември 1999 г. бе удължен до 31 декември 2003 г с Решение 2000/435/ЕО на Съвета и втори път до 31 декември 2006 г с Решение 2004/516/ЕО на Съвета. Кралство Нидерландия представи доводи, че предишните дерогации са довели до намаляване на данъчните измами от страна на подизпълнителите в производството на конфекция. Въпреки това Комисията не е напълно уверена до каква степен дерогацията е допринесла за това намаление на измамите и до каква степен то се дължи на промените в самия сектор. Производството на конфекция постоянно се променя, подизпълнителите се местят от една държава в друга, между другото и поради разходите за труд. Следователно не е изключено някои подизпълнители да са напуснали Кралство Нидерландия по икономически причини. За да може да бъде извършена оценка на влиянието на настоящата дерогация, от една страна, и на другите фактори, от друга страна, от Кралство Нидерландия се изисква да представи доклад на Комисията за ефективността на мярката. |130 | Съществуващи разпоредби в обхвата на предложението Решение 98/20/ЕО на Съвета от 19 декември 1997 г., даващо разрешение на Кралство Нидерландия да удължи срока на прилагането на мярка за дерогация от член 21 на Шестата директива 77/388/ЕО на Съвета относно хармонизиране на законодателствата на държавите-членки относно данъците върху оборота — обща система на данъка върху добавената стойност: единна данъчна основа (OВ L 8, 14.1.1998 г., стр. 16. Решение, изменено с Решение 2000/435/EО (OВ L 172, 17.2.2000 г., стр. 24) и Решение 2004/516/EО (OВ L 221, 21.6.2004 г., стр. 17). |141 | Съвместимост с другите политики и цели на Съюза Не се прилага. |Консултиране със заинтересованите страни и оценка на въздействието |Консултиране със заинтересованите страни |219 | Не е от значение. |Събиране и използване на експертни мнения |229 | Нямаше необходимост от външни експертни мнения. |230 | Оценка на въздействието Предложението за решение има за цел предотвратяването на възможното неплащане на данъци в производството на конфекция и следователно има потенциален положителен ефект върху икономиката. Въпреки това поради малкия обхват на дерогацията и краткото приложение във времето въздействието при всички случаи ще бъде ограничено. |Правни аспекти на предложението |305 | Обобщение на предложеното действие Разрешение на Кралство Нидерландия да въведе мярка за дерогация от член 193 от Директива 2006/112/ЕО по отношение на използването на механизъм за обратно облагане при някои сделки в производството на конфекция. |310 | Правно основание Член 395 от Директива 2006/112/ЕО от 28 ноември 2006 г. относно общата система на данъка върху добавената стойност. |329 | Принцип на субсидиарността Предложението е от изключителната компетенция на Общността. Следователно принципът на субсидиарността не се прилага. |Принцип на пропорционалността Предложението съответства на принципа на пропорционалността поради изложената/ите по-долу причина/и. |331 | Решението засяга даване на разрешение на държава-членка по нейно искане и не представлява никакво задължение. |332 | Поради силно ограничения обхват на дерогацията специалната мярка е пропорционална на търсената цел. |Избор на инструменти |341 | Предложени инструменти: други. |342 | Други средства не биха били подходящи поради изложената/ите по-долу причина/и. По силата на член 395 от Директива 2006/112/EC относно общата система на данъка върху добавената стойност, дерогация от общите правила за ДДС е възможна единствено с разрешение от Съвета, действащ единодушно по предложение на Комисията. Следователно решение на Съвета е единственият подходящ инструмент, тъй като то може да е предназначено за отделни държави-членки. |Отражение върху бюджета |409 | Предложението няма отражение върху бюджета на Общността. |Допълнителна информация |Клауза за преразглеждане/преработка/краен срок на валидността |533 | Предложението включва клауза за краен срок на валидността. |1.  Предложение заРЕШЕНИЕ НА СЪВЕТАотносно даване на разрешение на Кралство Нидерландия да въведе мярка за дерогация от член 193 от Директива 2006/112/EО относно общата система на данъка върху добавената стойност (Единствено нидерландският текст е автентичен)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1] и по-специално член 395, параграф 1 от нея,като взе предвид предложението от Комисията[2],като има предвид, че:(1) С писмо, регистрирано в Генералния секретариат на Комисията на 24 ноември 2006 г., Кралство Нидерландия е поискало разрешение за въвеждане на специални данъчни мерки в производството на конфекция, каквото по-рано е било дадено за ограничен период с Решение 1998/20/ЕО[3].(2) В съответствие с Член 395, параграф 2 от Директива 2006/112/ЕО Комисията информира другите държави-членки с писмо от 10 юли 2007 г. за отправеното искане от страна на Кралство Нидерландия. С писмо от 17 юли 2007 г. Комисията съобщи на Кралство Нидерландия, че разполага с пълната информация, необходима за разглеждане на искането.(3) Решението би дало право на Кралство Нидерландия да прилага в производството на конфекция схема за прехвърляне на задължението за плащане на ДДС на данъчните органи от подизпълнителя към шивашката фирма (основния изпълнител).(4) В миналото тези решения доказаха, че представляват ефективна превантивна мярка в един сектор, където събирането на ДДС е затруднено поради проблемите с идентифицирането и контрола над дейността на подизпълнителите. Следователно исканата мярка трябва да се смята за мярка за предотвратяване на някои форми на избягване и неплащане на данъци в производството на конфекция.(5) Въпреки това поради факта, че локализирането на мощностите за производство на конфекция зависи от ниските разходи за труд и подизпълнителите лесно се местят от една държава в друга, Кралство Нидерландия трябва да проучи и направи оценка на влиянието на тези фактори върху ефективността на дерогиращата мярка и съответно да информира Комисията.(6) Целесъобразно е мярката да бъде ограничена във времето, за да може Комисията да направи оценка на ефективността на мярката на основата на доклада на Нидерландия.(7) Дерогацията няма да има отрицателен ефект върху собствените приходи на Европейските общности от отчисления от данъка върху добавената стойност, нито ще повлияе на размера на ДДС, начислен на последния етап на потреблението.ПРИЕ НАСТОЯЩОТО РЕШЕНИЕ:Член 1Чрез дерогация от член 193 от Директива 2006/112/ЕО на Съвета с настоящото решение се дава разрешение на Кралство Нидерландия до 31 декември 2009 г. да прилага в производството на конфекция схема за прехвърляне на задължението за плащане на ДДС на данъчните органи от подизпълнителя към шивашката фирма (основния изпълнител).Член 2До 31 юли 2009 г. Кралство Нидерландия ще представи на Комисията доклад с цялостна оценка на действието на горепосочената мярка, особено що се отнася до ефективността на мярката и всякакви други данни за преместване на подизпълнители от сектора на производството на конфекция към други държави.Член 3Адресат на настоящото решение е Кралство Нидерландия.Съставено в Брюксел на […] година.За Съвета:Председател [1] OВ L 347, 11.12.2006 г., стр. 1. Директива, изменена с Директива 2006/138/ЕО (ОВ L 384, 29. 12. 2006 г., стр. 92)[2] OВ C, стр.[3] OВ L 8, 14.1.1998 г., стр. 16. Решение, изменено с Решение 2000/435/EО (OВ L 172, 12.7.2000 г., стр. 24) и Решение 2004/516/EО (OВ L 221, 21.6.2004 г., стр. 17)


Важна правна забележка

|

52009PC0583

Предложение за решение на Съвета за даване на разрешение на Република Австрия да продължи да прилага мярка за дерогация от член 168 от Директива 2006/112/EО относно общата система на данъка върху добавената стойност  /* COM/2009/0583 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 29.10.2009COM(2009) 583 окончателенПредложение заРЕШЕНИЕ НА СЪВЕТАза даване на разрешение на Република Австрия да продължи да прилага мярка за дерогация от член 168 от Директива 2006/112/EО относно общата система на данъка върху добавената стойностОБЯСНИТЕЛЕН МЕМОРАНДУМКонтекст на предложението |110 | Основания и цели на предложението Съгласно член 395, параграф 1 от Директива 2006/112/ЕО от 28 ноември 2006 година относно общата система на данъка върху добавената стойност (наричана по-долу „Директивата за ДДС“) Съветът, действащ с единодушие по предложение на Комисията, може да упълномощи всяка държава-членка да прилага специални мерки за дерогация от разпоредбите на посочената директива, за да се опрости процедурата за събиране на данъка върху добавената стойност (ДДС) или за да се предотвратят определени форми на отклонение от данъчно облагане. С писмо, заведено в Генералния секретариат на Комисията на 2 юни 2009 г., Република Австрия поиска разрешение да продължи да прилага мярка за дерогация от член 168 от Директивата за ДДС. В съответствие с член 395, параграф 2 от Директивата за ДДС, с писмо от 10 септември 2009 г. Комисията информира останалите държави-членки за отправеното от Австрия искане. С писмо от 21 септември 2009 г. Комисията съобщи на Австрия, че разполага с пълната информация, необходима за разглеждане на искането. |120 | Общ контекст Съгласно член 168 от Директивата за ДДС данъчно задължено лице има правото да приспадне начисления ДДС върху покупките на стоки и услуги, извършени за целите на неговите облагаеми доставки. С мярката за дерогация, за която Австрия отправя искане за удължаване, обаче напълно се изключва правото на приспадане на данъчен кредит за ДДС, начислен върху стоки и услуги, които се използват от данъчно задълженото лице в повече от 90 % за лични или нестопански цели. Посочената мярка за дерогация е предоставена с Решение 2004/866/EО на Съвета от 13 декември 2004 г. (OВ L 371, 18.12.2004 г., стр. 47). Преди това Комисията беше приела, че дерогацията се основава на необходимостта от опростяване на процедурата за облагане с ДДС, като същевременно засяга едва в пренебрежимо малка степен размера на дължимия данък на етапа на крайното потребление. Поради това дерогацията следва да бъде предоставена, като се има предвид, че ситуацията и фактите, върху които е основана първоначалната дерогация, продължават да съществуват. Удължаването обаче следва да бъде с ограничена продължителност, за да може, при разглеждането на евентуално ново искане за удължаване и въз основа на предоставената от Австрия целесъобразна информация, да се прецени дали обстоятелствата, които са дали основание за предоставяне на дерогацията, не са се променили. Следователно срокът на дерогацията следва да бъде ограничен до 31 декември 2012 г. |130 | Съществуващи разпоредби в областта на предложението Решение на Съвета от 13 декември 2004 г. за даване на разрешение на Австрия да въведе мярка за дерогация от член 17 от Шеста директива 77/388/ЕИО за хармонизиране на законодателствата на държавите-членки относно данъците върху оборота (OВ L 371, 18.12.2004 г., стр. 47). |141 | Съвместимост с другите политики и цели на Съюза Не се прилага. |Консултация със заинтересованите страни и оценка на въздействието |Консултация със заинтересованите страни |219 | Неприложимо. |Събиране и използване на експертни становища |229 | Не бяха необходими външни експертни становища. |230 | Оценка на въздействието Предложението за решение цели опростяване на процедурата за облагане с ДДС във връзка със стоки и услуги, които се използват в много голяма степен за нестопански цели, и следователно има потенциално положително въздействие. Въпреки това, поради тесния обхват на дерогацията и краткосрочното приложение, въздействието при всички случаи ще бъде ограничено. |Правни елементи на предложението |305 | Обобщение на предлаганите мерки Даване на разрешение на Австрия да продължи да прилага мярка за дерогация от Директивата за ДДС по отношение на пълното изключване от право на приспадане на данъчен кредит за стоки и услуги, използвани от данъчно задълженото лице в повече от 90 % за нестопански цели. |310 | Правно основание Член 395 от Директивата за ДДС. |329 | Принцип на субсидиарност Съгласно член 395 от Директивата за ДДС държава-членка, която желае да въведе мерки за дерогация от посочената директива, трябва да получи разрешение от Съвета, което се дава под формата на решение на Съвета. Следователно предложението е в съответствие с принципа на субсидиарност. |Принцип на пропорционалност Предложението е в съответствие с принципа на пропорционалност поради следната/ите причина/и. |331 | Решението се отнася до даването на разрешение на държава-членка по нейно искане и не представлява задължение. |332 | Предвид ограничената област на действие на дерогацията, специалната мярка е пропорционална на следваната цел. |Избор на инструменти |341 | По силата на член 395 от Директивата за ДДС дерогация от общите правила за ДДС е възможна единствено след разрешение от Съвета, действащ с единодушие по предложение на Комисията. Поради факта, че може да бъде предназначено за отделна държава-членка, решение на Съвета е най-подходящият инструмент. |Отражение върху бюджета |409 | Предложението няма отражение върху бюджета на Общността. |Допълнителна информация |Клауза за преразглеждане/преработка/клауза за автоматично прекратяване |533 | Предложението включва клауза за автоматично прекратяване. |E-4931 |Предложение заРЕШЕНИЕ НА СЪВЕТАза даване на разрешение на Република Австрия да продължи да прилага мярка за дерогация от член 168 от Директива 2006/112/EО относно общата система на данъка върху добавената стойностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 2006/112/ЕО на Съвета от 28 ноември 2006 година относно общата система за данъка върху добавената стойност[1], и по-специално член 395, параграф 1 от нея,като взе предвид предложението на Комисията,като има предвид, че:(1) С писмо, заведено в Генералния секретариат на Комисията на 2 юни 2009 г., Австрия поиска разрешение да продължи да прилага мярка за дерогация от разпоредбите на Директива 2006/112/EО, уреждаща правото на приспадане и предоставена по-рано с Решение 2004/866/ЕО[2] на Съвета по силата на приложимата тогава Шеста директива 77/388/ЕО[3].(2) В съответствие с член 395, параграф 2 от Директива 2006/112/ЕО, с писмо от 10 септември 2009 г. Комисията информира останалите държави-членки за отправеното от Австрия искане. С писмо от 21 септември 2009 г. Комисията съобщи на Австрия, че разполага с пълната информация, която тя счита за необходима, за да разгледа искането.(3) С цел опростяване на събирането на ДДС мярката за дерогация цели да изключи напълно правото на приспадане на данъчен кредит за ДДС, начислен върху стоки и услуги, които се използват в повече от 90 % за личните цели на данъчно задълженото лице или на неговите служители, или като цяло за нестопански цели.(4) Мярката представлява дерогация от член 168 от Директива 2006/112/ЕО, с който се установява общият принцип за правото на приспадане на данъчен кредит и който има за цел да се опрости процедурата за облагане с ДДС. Размерът на дължимия данък на етапа на крайното потребление се засяга само в незначителна степен.(5) Правната и фактическата ситуация, която е наложила необходимост от текущото прилагане на въпросната мярка за опростяване, не се е променила и продължава да съществува. Поради това на Австрия следва да бъде дадено разрешение да продължи да прилага мярката за опростяване за срок, ограничен до 31 декември 2012 г., за да може мярката да бъде подложена на оценка.(6) Дерогацията няма да окаже отрицателно въздействие върху собствените ресурси на Общността, формирани от ДДС,ПРИЕ НАСТОЯЩОТО РЕШЕНИЕ:Член 1Чрез дерогация от член 168 от Директива 2006/112/ЕО на Австрия се дава разрешение да изключи правото на приспадане на данъчен кредит за ДДС, начислен върху стоки и услуги, когато въпросните стоки и услуги се използват в повече от 90 % за личните цели на данъчно задължено лице или на негови служители, или, по-общо, за нестопански цели.Член 2Настоящото решение се прилага до 31 декември 2012 г.Член 3Адресат на настоящото решение е Република Австрия.Съставено в Брюксел на […] година.За СъветаПредседател [1] OВ L 347, 11.12.2006 г., стр. 1.[2] OВ L 371, 18.12.2004 г., стр. 47.[3] OВ L 145, 13.6.1977 г., стр. 1.